Document ID: 32000R0812

Rådets forordning (EF) nr. 812/2000
af 17. april 2000
om ændring af forordning (EF) nr. 1626/94 om tekniske foranstaltninger til bevarelse af fiskeressourcerne i Middelhavet og om ændring af forordning (EF) nr. 850/98 om bevarelse af fiskeressourcerne gennem tekniske foranstaltninger til beskyttelse af unge marine organismer
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 37,
under henvisning til forslag fra Kommissionen,
under henvisning til udtalelse fra Europa-Parlamentet(1),
under henvisning til udtalelse fra Det Økonomiske og Sociale Udvalg(2), og
ud fra følgende betragtninger:
(1) Ifølge artikel 2 i Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur(3) er hovedformålene med den fælles fiskeripolitik at beskytte og bevare de levende marine akvatiske ressourcer.
(2) Den Internationale Kommission for Bevarelse af Tunfiskebestanden i Atlanterhavet (ICCAT) henstillede på sit 11. ekstraordinære møde fra den 16. til den 23. november 1998 i Santiago de Compostela, Spanien, at der blev indført visse specifikke bestemmelser om sæsonbestemt forbud mod fiskeri efter tun og om mindstemål for landing af tun. Disse bestemmelser er baseret på videnskabelige udtalelser. Henstillingen trådte i kraft den 21. juni 1999.
(3) Fællesskabet er medlem af ICCAT. Det er derfor nødvendigt at gennemføre disse henstillinger for at undgå for stort fiskeritryk på tun.
(4) Ved forordning (EF) nr. 1626/94(4) og forordning (EF) nr. 850/93(5) blev der fastsat mindstemål for tun i henholdsvis Middelhavet og region 1-5 i Atlanterhavet, bortset fra Skagerrak og Kattegat, og Det Indiske Ocean. Ved forordning (EF) nr. 1626/94 blev der fastsat sæsonbestemte fiskeriforbud i Middelhavet. Disse forordninger bør derfor ændres -
UDSTEDT FØLGENDE FORORDNING:
Artikel 1
I forordning (EF) nr. 1626/94 foretages følgende ændringer:
1) Artikel 3a, stk. 1, affattes således:
"1. Det er forbudt at drive notfiskeri efter tun:
- for fartøjer, der udelukkende eller overvejende fisker i Adriaterhavet, fra 1. maj til 31. maj i hele Middelhavet og fra 16. juli til 15. august i Middelhavet bortset fra Adriaterhavet
- for fartøjer, der udelukkende eller overvejende fisker i Middelhavet bortset fra Adriaterhavet, fra 16. juli til 15. august i hele Middelhavet og fra 1. maj til 31. maj i Adriaterhavet.
Medlemsstaterne sørger for, at alle fartøjer, der fører deres flag eller er registreret i dem, overholder dette stykke.
Ved anvendelsen af denne forordning afgrænses Adriaterhavet mod syd af en linje, der går fra den albansk-græske grænse til Cape Santa Maria di Leuca."
2) I bilag IV erstattes angivelserne vedrørende tun af følgende tekst:
TABELPOSITION "
Artikel 2
I bilag XII til forordning (EF) nr. 850/98 erstattes angivelserne vedrørende tun og fodnote 5 af følgende tekst:
TABELPOSITION "
Artikel 3
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 17. april 2000.

Labels: 20
6